

 **ประกาศองค์การบริหารส่วนตำบลวัง**

**เรื่องสอบราคาจ้างเหมาโครงการปรับปรุงถนน จำนวน 1 โครงการ**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลวังมีความประสงค์จะสอบราคาจ้างเหมาโครงการปรับปรุงถนนสายสามัคคี 1 – นาปลาพง – บางพระ หมู่ที่ 3-2 ตำบลวัง อำเภอท่าชนะ จังหวัดสุราษฎร์ธานี โดยทำการถมหินผุ ผิวจราจรกว้าง 5.00 ม. หนา 0.10 ม. ระยะทาง 2,075.00 ม. และวางท่อระบายน้ำ คสล.ขนาด Ø 0.60 × 1.00 ม. จำนวน 8.00 ท่อน 1 แห่ง พร้อมเกรดเกลี่ย บดอัดแน่น ติดตั้งป้ายประชาสัมพันธ์โครงการ จำนวน 1 ป้าย (รายละเอียดตามแบบแปลนองค์การบริหารส่วนตำบลวัง กำหนด) ราคากลางงานก่อสร้าง 609,4๐๐.- บาท (หกแสนเก้าพันสี่ร้อยบาทถ้วน) กำหนดแล้วเสร็จภายใน 90 วัน

**ผู้มีสิทธิเสนอราคาจะต้องมีคุณสมบัติ ดังต่อไปนี้**

๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา

 ๓. มีผลงานก่อสร้างประเภทเดียวกัน (ในสัญญาเดียว) ในวงเงิน**ร้อยละ ๕๐** ของแต่ละโครงการ

 ๔. ต้องเป็นผู้ลงทะเบียนผู้ค้ากับภาครัฐในระบบจัดซื้อจัดจ้างภาครัฐด้วยอิเล็กทรอนิกส์

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติมใน **วันที่ 7 กันยายน ๒๕๕๙ เวลา ๐๙.๐๐ น. เป็นต้นไป โดยพร้อมกัน ณ องค์การบริหารส่วนตำบลวัง**

หากผู้เสนอราคารายใดไม่ไปดูสถานที่ก่อสร้างหรือรับฟังรายละเอียดต่างๆ ในการก่อสร้างตามกำหนดวันเวลาดังกล่าวข้างต้น ให้ถือเสมือนว่าได้ไปดูสถานที่ก่อสร้างหรือรับฟังรายละเอียดต่างๆ ในการก่อสร้างแล้วและจะนำมาเป็นข้ออ้างใด ๆ ไม่ได้ทั้งสิ้น

กำหนดยื่นซองสอบราคา **ระหว่างวันที่ 30 สิงหาคม 2559 - 13 กันยายน ๒๕๕๙ ดังนี้ วันที่ 30 สิงหาคม – 12 กันยายน ๒๕๕๙ เวลา ๐๘.๓๐ น. ถึงเวลา ๑๖.๓๐ น.**ในวันและเวลาราชการ ยื่นซองสอบราคา ณ องค์การบริหารส่วนตำบลวัง (กองคลัง) **วันที่ 13 กันยายน ๒๕๕๙ เวลา ๐๘.๓๐ - ๑๖.๓๐ น.** ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะ ชั้น ๒) และ **กำหนดเปิดซองสอบราคาในวันที่ 14 กันยายน ๒๕๕๙ ตั้งแต่เวลา ๑๐.๐๐ น.** เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะชั้น ๒)

ผู้สนใจติดต่อขอซื้อเอกสารสอบราคาในราคาชุดละ **1,000.-** บาท ได้ที่ทำการองค์การบริหาร ส่วนตำบลวัง **ระหว่างวันที่ 30สิงหาคม ๒๕๕๙ ถึงวันที่ 1๒ กันยายน ๒๕๕๙** ทุกวันเว้นวันหยุดราชการดูรายละเอียดได้ ที่เว็บไซต์ [www.gprocurement.go.th](http://www.gprocurement.go.th),[www.wang.go.th](http://www.wang.go.th)หรือสอบถามทางโทรศัพท์หมายเลข ๐-๗๗๒๗-๔๖๖๓ ,๐-๗๗๒๗-๔๓๓๑ ในวันและเวลาราชการ

 ประกาศ ณ วันที่ 30 เดือน สิงหาคม พ.ศ. ๒๕๕๙





 (นายวิรัช ทองเพชร)

นายกองค์การบริหารส่วนตำบลวัง

**เอกสารสอบราคาจ้าง เลขที่ 10/๒๕๕9**

**การจ้างเหมา โครงการปรับปรุงถนนสายสามัคคี 1 - นาปลาพง - บางพระ หมู่ที่ 3 - 2 ตำบลวัง**

**อำเภอท่าชนะ จังหวัดสุราษฎร์ธานี**

**ตามประกาศองค์การบริหารส่วนตำบลวัง ลงวันที่ 30 สิงหาคม ๒๕๕9**

**……………………………………………**

#  ด้วยองค์การบริหารส่วนตำบลวังซึ่งต่อไปนี้เรียกว่า“องค์การบริหารส่วนตำบล”มีความประสงค์จะสอบราคาจ้างเหมา **โครงการปรับปรุงถนนสายสามัคคี 1 - นาปลาพง - บางพระ หมู่ที่ 3-2 ตำบลวัง อำเภอท่าชนะ จังหวัดสุราษฎร์ธานี โดยทำการถมหินผุ ผิวจราจรกว้าง 5.00 ม. หนา 0.10 ม. ระยะทาง 2,075.00 ม. และวางท่อระบายน้ำ คสล.ขนาด Ø 0.60 × 1.00 ม. จำนวน 8.00 ท่อน 1 แห่ง พร้อมเกรดเกลี่ย บดอัดแน่น ติดตั้งป้ายประชาสัมพันธ์โครงการ จำนวน 1 ป้าย (รายละเอียดตามแบบแปลนองค์การบริหารส่วนตำบลวัง กำหนด) ราคากลางงานก่อสร้าง 609,4๐๐.- บาท (หกแสนเก้าพันสี่ร้อยบาทถ้วน) กำหนดแล้วเสร็จภายใน 90 วัน**

โดยมีข้อแนะนำและข้อกำหนด ดังต่อไปนี้

**๑. เอกสารแนบท้ายเอกสารสอบราคา**

 ๑.๑ แบบรูปรายการละเอียด

 ๑.๒ แบบใบเสนอราคา

 ๑.๓ แบบสัญญาจ้าง

 ๑.๔ แบบหนังสือค้ำประกัน (หลักประกันสัญญา)

 ๑.๕

**๒. คุณสมบัติของผู้เสนอราคา**

 ๒.๑ ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล

 ๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

 ๒.๓ ผู้เสนอราคาจะต้องเป็นนิติบุคคล หรือบุคคลธรรมดา มีผลงานก่อสร้างประเภทเดียวกัน (ในสัญญาเดียว)กับงานที่สอบราคาจ้างในวงเงินไม่น้อยกว่า **304,7๐๐.-** บาท และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หรือหน่วยงานอื่นซึ่งมีกฎหมายบัญญัติให้มีฐานะเป็นราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

**๓. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

 ๓.๑ สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

 สำหรับผู้ประกอบการประเภทร้านค้าจะต้องมีสำเนาหนังสือจดทะเบียนพาณิชย์และใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

 ๓.๒หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

 ๓.๓ สำเนาหนังสือรับรองผลงานก่อสร้างพร้อมรับรองสำเนาถูกต้อง(ในกรณีที่มีการกำหนดผลงาน ตามข้อ ๒.๓)

 ๓.๔ บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย /๓.๕ บัญชี....

 -๒-

๓.๕ บัญชีรายการเอกสารทั้งหมดที่ได้ยื่นพร้อมกับซองสอบราคา

๓.๖. ต้องเป็นผู้ลงทะเบียนผู้ค้ากับภาครัฐในระบบจัดซื้อจัดจ้างภาครัฐด้วยอิเล็กทรอนิกส์

**๔. การยื่นซองสอบราคา**

๔.๑ ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข หากมีการขูด ลบ เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง

 ๔.๒ ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน

 ในการเสนอราคาให้เสนอเป็นเงินบาท และเสนอราคาเพียงราคาเดียว โดยเสนอราคารวมและราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ตัวหนังสือเป็นสำคัญ โดยคิดราคารวมทั้งสิ้นซึ่งรวมภาษีมูลค่าเพิ่ม ภาษีอากรอื่น ๆ และค่าใช้จ่ายทั้งปวงไว้ด้วยแล้ว

 ราคาที่เสนอ จะต้องเสนอกำหนดยืนราคาไม่น้อยกว่า **๖๐** วัน นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

 ๔.๓ ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน **9๐** วันนับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน

 ๔.๔ ก่อนยื่นซองสอบราคาผู้เสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

๔.๕ ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าถึง **ประธานคณะกรรมการเปิดซองสอบราคา** โดยระบุไว้ที่หน้าซองว่า “**ใบเสนอราคาตามเอกสารสอบราคา เลขที่ 10/๒๕๕9”**โดยยื่นโดยตรงต่อองค์การบริหารส่วนตำบลวัง **ดังนี้ วันที่ 30 สิงหาคม ๒๕๕9 ถึงวันที่ 1๒ กันยายน ๒๕๕9 เวลา ๐๘.๓๐ น. ถึงเวลา ๑๖.๓๐ น. ในวันและเวลาราชการ ยื่นซองสอบราคา ณ องค์การบริหารส่วนตำบลวัง (กองคลัง) วันที่ 13 กันยายน ๒๕๕9 เวลา ๐๘.๓๐ - ๑๖.๓๐ น. ยื่นซองสอบราคา ณ ศูนย์รวมข้อมูลข่าวสารการซื้อ หรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะ ชั้น ๒)**

เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาดและคณะกรรมการเปิดซองสอบราคาจะเปิดซองสอบราคา **ในวันที่ 14 กันยายน ๒๕๕9 ตั้งแต่เวลา ๑๐.๐๐ น.** เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะ ชั้น ๒)

**๕. หลักเกณฑ์และสิทธิในการพิจารณาราคา**

๕.๑ ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม

๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ ๓ หรือยื่นซองสอบราคาไม่ถูกต้องตามข้อ ๔ คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือที่ผิดแผกไปจากเงื่อนไขของเอกสารสอบราคาในส่วนที่มิใช่เป็นสาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

 ๕.๓ องค์การบริหารส่วนตำบลสงวนสิทธิไม่พิจารณาราคาของผู้เสนอ โดยไม่มีการผ่อนผันในกรณี ดังต่อไปนี้

 (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคาหรือในหลักฐานการรับเอกสารสอบราคาขององค์การบริหารส่วนตำบล

 (๒) ไม่กรอกชื่อนิติบุคคลหรือ บุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

 / (๓) เสนอรายละเอียด....

- ๓ -

 (๓) เสนอรายละเอียดแตกต่างจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 (๔) ราคาที่เสนอมีการขูด ลบ เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

๕.๔ ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิ์ที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

๕.๕ องค์การบริหารส่วนตำบลจะไม่พิจารณาผู้เสนอราคาที่เป็นผู้ทิ้งงานของทางราชการหรือผู้ทิ้งงานของทางหน่วยการบริหารราชการส่วนท้องถิ่น และองค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจยกเลิกการสอบราคาโดยไม่พิจารณาจัดจ้างเลยก็ได้สุดแต่พิจารณา ทั้งนี้เพื่อประโยชน์ของทางราชการเป็นสำคัญและให้ถือว่าการตัดสินขององค์การบริหารส่วนตำบลเป็นเด็ดขาดผู้เสนอราคาจะเรียกร้องค่าเสียหายใดๆ มิได้รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน หากมีเหตุผลที่เชื่อได้ว่าการเสนอราคากระทำไปโดยไม่สุจริตหรือมีการสมยอมในการเสนอราคา

ในกรณีที่ผู้เสนอราคาต่ำสุดเสนอราคาต่ำสุดจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์หากคำชี้แจงไม่เป็นที่รับฟังได้องค์การบริหารส่วนตำบลมีสิทธิที่จะไม่รับราคาของผู้เสนอรายนั้น

**๖. การทำสัญญา**

ผู้ชนะการสอบราคาจะต้องทำสัญญาตามแบบสัญญาจ้างดังระบุไว้ในข้อ ๑.๓ กับองค์การบริหารส่วนตำบลภายใน **๗** วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้าของราคาค่าจ้างที่สอบราคาได้ให้กับองค์การบริหารส่วนตำบลยึดถือไว้ในขณะทำสัญญาโดยใช้หลักประกันอย่างหนึ่งอย่างใด ดังต่อไปนี้

 ๖.๑ เงินสด

 ๖.๒เช็คที่ธนาคารสั่งจ่ายให้แก่องค์การบริหารส่วนตำบลโดยเป็นเช็คลงวันที่ที่ทำสัญญาหรือก่อนหน้านั้นไม่เกิน ๓ วันทำการของทางราการ

 ๖.๓ หนังสือค้ำประกันของธนาคารภายในประเทศตามแบบหนังสือค้ำประกันดังระบุใน ข้อ ๑.๔

 ๖.๔ พันธบัตรรัฐบาลไทย

 ๖.๕ หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ ธนาคารแห่งประเทศไทย ได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด(การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน๑๐ ล้านบาท)

หลักประกันนี้จะคืนให้โดยไม่มีดอกเบี้ยภายใน ๑๕ วัน นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

/ ๗. ค่าจ้าง....

- ๔ -

**๗. ค่าจ้างและการจ่ายเงิน(สัญญาเป็นราคาเหมารวม)**

 องค์การบริหารส่วนตำบลจะจ่ายเงินค่าจ้าง โดยแบ่งออกเป็น - งวด ดังนี้

 งวดที่๑ เป็นจำนวนเงินในอัตราร้อยละ - ของค่าจ้าง เมื่อผู้รับจ้างได้ปฏิบัติงาน

ให้แล้วเสร็จภายใน - วัน

 งวดที่๒ เป็นจำนวนเงินในอัตราร้อยละ - ของค่าจ้าง เมื่อผู้รับจ้างได้ปฏิบัติงาน

ให้แล้วเสร็จภายใน - วัน

งวดสุดท้าย เป็นจำนวนเงินในอัตราร้อยละ **๑๐๐** ของค่าจ้าง เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย

**๘. อัตราค่าปรับ**

 ค่าปรับตามสัญญาจ้างจะกำหนดในอัตราร้อยละ **๐.๑๐** ของค่าจ้างตามสัญญาต่อวัน

 **๙. การรับประกันความชำรุดบกพร่อง**

ผู้ชนะการสอบราคาซึ่งได้ทำข้อตกลงเป็นหนังสือหรือทำสัญญาจ้างตามแบบดังระบุในข้อ๑.๓ แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า - เดือน **1** ปี นับถัดจากวันที่องค์การบริหารส่วนตำบลได้รับมอบงานโดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน **๑๕** วัน นับจากวันที่ได้รับแจ้งความชำรุดบกพร่อง

**๑๐. ข้อสงวนสิทธิในการเสนอราคาและอื่น ๆ**

#  ๑๐.๑ เงินค่าจ้างในครั้งนี้ ได้มาจากเงิน **เงินสะสม ปีงบประมาณ ๒๕๕๙ ตามมติที่ประชุมสภาองค์การบริหารส่วนตำบลวัง วันที่ 9 สิงหาคม ๒๕๕๙ เป็นจำนวนเงิน 609,4๐๐.- บาท**

การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าก่อสร้างจากงบประมาณ **เงินสะสม ปีงบประมาณ ๒๕๕๙** แล้วเท่านั้น

๑๐.๒ เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมพาณิชย์นาวี ดังนี้

(๑) แจ้งการสั่งหรือนำสิ่งของดังกล่าวเข้ามาจากต่างประเทศต่อกรมการขนส่งทางน้ำและพาณิชยนาวีภายใน ๗ วัน นับถัดจากวันที่ผู้รับจ้างสั่งหรือซื้อของจากต่างประเทศเว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

(๒) จัดการให้สิ่งของดังกล่าวบรรทุกโดยเรือไทยหรือเรือที่มีสิทธิเช่นเดียวกับเรือไทยจากต่างประเทศมายังประเทศไทยเว้นแต่จะได้รับอนุญาตจากกรมการขนส่งทางน้ำและพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทยซึ่งจะต้องได้รับอนุญาตเช่นนั้นก่อนบรรทุกของลงเรืออื่นหรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชย์นาวี

/ ๑๐.๓ ผู้เสนอราคา....

- ๕ -

๑๐.๓ ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖ องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งพิจารณาให้เป็นผู้ทิ้งงานตามระเบียบของทางราชการ

**๑๑. มาตรฐานช่างฝีมือ**

เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้วผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคมหรือผู้มีวุฒิบัตรระดับ ปวช. ปวส. และปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ ๑๐ ของแต่ละสาขาช่าง แต่จะต้องมีช่างจำนวนไม่น้อยกว่า ๑ คน ในแต่ละสาขาช่าง ดังต่อไปนี้

 ๑๑.๑  **ปวช.ช่างก่อสร้าง**

 ๑๑.๒ -

 ๑๑.๓ -

 **๑๒. ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนด ไว้โดยเคร่งครัด**

**** องค์การบริหารส่วนตำบลวัง

 วันที่ 30 เดือน สิงหาคม พ.ศ. ๒๕๕9